શીર્ષક: આ મહિલાએ કિડની દાન કરવા લડવો પડ્યો કાનૂની કેસ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બેંગલુરુની એક હૉસ્પિટલમાં કિડની દાન કર્યાના એક દિવસ પહેલાં વર્ષા શર્માની તસવીર

આ શબ્દો વર્ષા શર્માના છે જેઓ છેલ્લા એક વર્ષથી તેમના પરિવાર, સમાજ અને સરકારી તંત્ર સામે સંઘર્ષ કરી રહ્યાં છે. 

તે લડાઈ લડી રહ્યાં છે કે તેમને તેમના મિત્રને કિડની દાન કરવાનો અધિકાર આપવામાં આવે.

આ પ્રક્રિયા માટે વર્ષા શર્માએ હૉસ્પિટલોથી લઈને સરકારી ઓફિસ અને કોર્ટના ધક્કા ખાવા પડ્યા છે.

'પહેલા ખુદ પોતાની સાથેની લડાઈ લડી'

કિડની દાન કરવા વજન 76 કિલોથી ઘટાડી કર્યું 64 કિલો

વર્ષા શર્મા એક ટૂરિસ્ટ ગાઇડ છે અને તેમના માટે આ લડાઈ શરૂઆતથી જ મુશ્કેલ રહી છે. કેમ કે સૌથી પહેલા તેમણે પોતાની જાત સાથે જ સંઘર્ષ કરવો પડ્યો.

એક વર્ષ પહેલાં તેમનું વજન 76 કિલોગ્રામ હતું અને કિડની દાન કરવા માટેની સૌપ્રથમ જરૂરિયાત એ હતી કે તેમનું વજન 62 કિલો કરવાનું હતું.

આપને આ પણ વાંચવું ગમશે 

તેમણે તેમની સંઘર્ષની આપવીતી જણાવતા બીબીસીને કહ્યું,"મને પાણીપૂરી, મીઠાઈ, આઇસક્રીમ અને છોલે ભટુરે સહિતના ચટપટાં ખોરાક ખૂબ પસંદ છે. મારું વજન 76 કિલો હતું અને મારે કિડની દાન કરવા માટે વજન 62 કિલો કરવાનું હતું."

"આથી મારે આ બધું જ ખાવાનું છોડી દેવું પડ્યું અને ઘણી મહેનત કરીને વજન ઘટાડ્યું. મેં મારું વજન 64 કિલો કર્યું."

'પરિવાર અને સરકારી તંત્ર સાથે સંઘર્ષ'

કર્ણાટક સ્વાસ્થ્ય વિભાગનો પત્ર

શારીરિક રીતે પોતાને કિડની દાન માટે તૈયાર કર્યા બાદ તેમની સામે બીજો મોટો પડકાર અંગ પ્રત્યારોપણ માટેના નિયમોનું પાલન કરવાનો હતો.

પોતાના મિત્ર કર્નલ પંકજ ભાર્ગવને કિડની દાન કરવાની પ્રક્રિયા મામલે આ પડકાર ઘણો જ મહત્ત્વનો હતો.

કેમ કે અંગદાન કરનારી વ્યક્તિએ પોતાના પરિવાર પાસેથી મંજૂરી લેવી પડતી હોય છે.

તેમને પોતાની બહેન પાસેથી મંજૂરી લેવા માટે ઘણો સંઘર્ષ કરવો પડ્યો અને કોર્ટમાં કેસ પણ લડવો પડ્યો.

આ સમગ્ર સંઘર્ષમાં તેમને સમાજસેવી અનિલ શ્રીવાસ્તવની મદદ મળી. તેઓ પહેલાં અંગદાનની પ્રક્રિયામાંથી પસાર થઈ ચૂક્યા છે.

'લોકો જ્યારે માણસાઈ બતાવે, ત્યારે તેમાં સરકાર હસ્તક્ષેપ કરે છે'

અનિલ શ્રીવાસ્તવે આ મામલે કહ્યું,"વર્ષા શર્મા કિડની દાન માટે જ્યારે શારીરિક રીતે સંપૂર્ણ ફિટ હતાં, ત્યારે કર્ણાટક સરકારના સ્વાસ્થ્ય વિભાગ તરફથી તમામ હૉસ્પિટલોને એક પત્ર લખવામાં આવ્યો કે તેમના અંગદાનની પ્રક્રિયા પર કોઈ પણ પ્રકારની કાર્યવાહી શરૂ કરવામાં નહીં આવે."

"મને આ વિશે જાણ થતાં હું આગળ આવ્યો અને મદદ કરવાની કોશિશ કરી...